Filippo Inzaghi

**Filippo „Pippo“ Inzaghi** (* 9. august 1973, Piacenza, Taliansko) je bývalý taliansky futbalový útočník, ktorý ukončil kariéru v talianskom veľkoklube AC Miláno. Je so 70 gólmi historicky najlepším strelcom v súťažiach pod hlavičkou UEFA. Spolu s talianskou reprezentáciou získal titul majstra sveta na MS 2006 v Nemecku. V sezóne 2014/2015 bol trénerom prvého mužstva AC Miláno, keď nahradil na tomto poste svojho bývalého spoluhráča Clarencea Seedorfa. Aktuálne pôsobí v FC Palermo ako tréner.

## Klubová kariéra
Starší brat futbalistu Simoneho Inzaghiho, začínal svoju kariéru v domovskom klube Piacenza Calcio ako mladík v roku 1991, ale stihol odohrať len 2 zápasy pred tým, ako bol požičaný do klubu Serie C1 UC Albinoleffe za ktorý vsietil 13 gólov v 21 zápasoch. V roku 1993 sa "Pippo" presunul do klubu Serie B Hellas Verona kde v 36 zápasoch strelil 13 gólov. Po jeho návrate do Piacenzi za trafil 15 krát v 37 zápasoch a ukazoval sa ako veľká mladá nádej. 

Inzaghi zažil svoj debut v Serie A v roku 1995 po prestupe do klubu Parma FC. Skóroval iba dvakrát v 15 zápasoch. V nasledujúcej sezóne prešiel do klubu Atalanta BC. Sezónu ukončil ako kráľ strelcov s 24 gólmi. Napriek tomu sa čoskoro ocitol v svojom siedmom klube za sedem sezón, tentoraz Juventus FC. Vytvoril obávané útočné spojenie s Alessandrom Del Pierom a Zinedinom Zidanom, záprah ktorý fungoval v nasledujúcich štyroch sezónach. Juventus vyhral v sezóne 1997-1998 *Scudetto*, ale prehral vo finále Ligy Majstrov s Realom Madrid 0:1. 

### AC Miláno
Napriek solídnej bilancii 57 gólov v 120 zápasoch za *Bianconeri*, Inzaghiho nahradil v základnej zostave David Trezeguet. Pippo prešiel pred sezónou 2001-02 do klubu AC Miláno. Utrpel však zranenie kolena a musel vynechať polovicu sezóny. Po svojom návrate, bol schopný utvoriť silné útočné partnerstvo s Andriy Shevchenko a čoskoro tak navýšili impozantnú zbierku trofejí *Rossoneri* o víťazstvo v Lige Majstrov 2002-03 (vo finále porazili jeho bývalý klub Juventus), o taliansky pohár v roku 2003 a o Scudetto v sezóne 2003-04. V novembri roku 2004 predĺžil kontrakt. 

Inzaghi sa bol schopný úplne vyliečiť z dlhodobého zranenia kolena, ktoré ho prenasledovalo dva roky. Tiež znova získal svoju predátorskú gólovú formu, keď v sezóne 2005-06 strelil 12 gólov v 22 ligových zápasoch a tiež 4 góly v 5 zápasoch Ligy Majstrov. 23. mája vo finále Ligy Majstrov v Aténach, strelil oba góly Milána pri ich víťazstve 2:1 nad Liverpoolom v repríze finále z roku 2005. Po zápase povedal: "Je to sen už od mojich detských čias, dvakrát skórovať vo finále a jeden ktorý som vstrelil včera večer je najdôležitejší v mojom živote. Bol to nezabudnuteľný zápas. Je to niečo, čo vo mne zostane celý môj život a dva góly vo finále hovoria sami za seba." Strelil tiež vyrovnávajúci gól v zápase o Európsky superpohár, kde AC Miláno porazilo FC Sevilla 3:1. Takisto strelil dva góly vo finále Majstrovstiev sveta klubov proti klubu Boca Juniors pri výhre 4:2 a pomstil tak penaltovú porážku z roku 2003. 

24. februára 2008, strelil Inzaghi víťazný gól hlavičkou proti Palermu pri výhre 2:1, čo bol jeho prvý gól v tom roku.

### Rekordy v Európskych pohároch
Inzaghi sa stal prvým hráčom, ktorý strelil dva hetriky v Lige Majstrov (oba za Juventus, jeden proti Hamburgeru SV a druhý proti Dynamu Kyjev). 

Vsietil svoj 62. gól v Európskych pohároch a 33. za Miláno 6. novembra 2007 proti Shakhtaru Donetsk. Týmto gólom sa vyrovnal legende Bayernu Mníchov Gerdovi Müllerovi v historickej tabuľke strelcov.  Inzaghi prekonal Müllera, keď 4. decembra 2007 strelil svoj 63. gól do siete Celticu.

## Medzinárodná kariéra
Inzaghi si odbil svoj debut v národnom tíme proti Brazílii 8. júna 1997 a celkovo nastrieľal 25 gólov v 57 zápasoch v najcennejšom drese. Bol povolaný na MS 1998, EURO 2000, MS 2002 a MS 2006. Bol najlepším talianskym strelcom v kvalifikácii na MS 2002 a EURO 2004, ktoré však vynechal pre zranenie. 

Jeho trvalé zranenia kolena a členka zastavili jeho medzinárodnú kariéru na takmer dva roky, Po návrate na klubovú úroveň ho povolal tréner Marcello Lippi na finálový turnaj MS 2006. Inzaghi odohral iba jediný zápas v skupine proti Česku, kde strelil svoj jediný gól na turnaji po nájazde jeden proti jednému na Petra Čecha. 

V súčasnosti je na šiestom miesta v rebríčku talianskych strelcov s 25 gólmi o ktoré sa delí s Adolfo Baloncieri a Alessandrom Altobellim. 

Inzaghi bol známy pre svoju schopnosť hrať za chrbtom obrancov. Sir Alex Ferguson zavtipkoval: "Pippo Inzaghi sa narodil v ofsajde."

## Ocenenia
### Klubové
**[[Serie A]]: 3**
* 1997-98, Juventus
** 2003-04, AC Miláno
** 2010-11, AC Miláno

* **[[Taliansky pohár]]: 1**
** 2002-03, AC Miláno
* Taliansky superpohár
** 1997, Juventus
** 2004, 2011 AC Miláno

* **[[Liga majstrov UEFA]]: 2** 
** 2002/2003, AC Miláno 
** 2006/2007, AC Miláno

* **[[Európsky superpohár]]: 2**
** 2003, AC Miláno 
** 2007, AC Miláno

* **[[Majstrovstvá sveta klubov]]: 1**
** 2007, AC Miláno

### Reprezentácia
* **[[Majstrovstvá sveta vo futbale]]: 1** 
** 2006, Talianske národné mužstvo

### Individuálne
* **[[Serie A Mladý futbalista roka]]: 1**
** 1997, Atalanta Bergamo/Juventus
* **[[Serie A|Séria A najlepší strelec]]: 1**
** 1997, Serie A najlepší strelec, Atalanta Bergamo/Juventus

## Štatistiky
''Posledná aktualizácia 18. máj 2008.

### klub

1Európske poháre zahŕňajú PVP, Liga majstrov UEFA, Pohár UEFA, Intertoto Cup a Európsky superpohár
2Ostatné turnaje zahŕňajú Taliansky superpohár a Majstrovstvá sveta klubov

### Reprezentačné góly

## Externé odkazy
* Profil a štatistiky - Football Database

## Zdroj

Kategória:Talianski futbalisti
Kategória:Hráči AC Miláno
Kategória:Hráči Juventus FC
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Hráči Majstrovstiev sveta vo futbale 2006
Kategória:Majstri sveta vo futbale
Kategória:Nositelia Radu za zásluhy Talianskej republiky